
INstitutiones  medicae  in  tres  partes  reCte  divi- 
fae  funt  ;  in  phyiiologiam  nempe,  quae  leges 

f 

corporis  fani  exponit ;  in  pathologiam,  quae  flatus  e- 
jus  morbidos  comprehendit ;  et  denique  in  therapeiam, 
quae  methodum  medendi  exhibet. 

Hae  tam  arCte  inter  fe  connectuntur,  ut,  una  ne¬ 
glecta,  reliquae  evafurae  fint  imperfectae  ;  ideoque  ad 
artem  medicam  feliciter  excolendam,  omnes  affiduam 
attentionem  aeque  merentur. 

Therapeia  autem,  prae  aliis,  lentiore  quafi  gradu 
adhuc  fuit  prcgreffa,  Nequaquam  de  therapeia  Ipe- 
1  •:  f  A  '  ciali 

ciali  (nulla  enlrn  medicinae  pars  diligentius  exculta  eft 
quam  materia  medica)  de  therapeia  generali  tantum¬ 
modo  dico.  Et  quis  ignorat  quantum  prodeffet  mo¬ 
dum  operandi  cladium  medicamentorum  indagare,  et 
eorum  varios,  in  ipfo  corpore,  effe&us  ftatuere  ?  Sed, 
propter  rei  difficultatem,  femper  forfan  in  obfcuro  late¬ 
bit.  Medicamenta  enim  tam  varie  in  diverfis  homi¬ 
nibus,  diverfifque  temporibus,  opera  edunt,  ut  vix  ac 
ne  vix  quidem  quidlibet  generale,  ex  eorum  opera¬ 
tione,  colligi  poffit. 

In  hac  differtatione  de  fudorificis  verba  facere  de¬ 
crevi  *,  oportet  enim  legibus  academiae  haerere,  et, 
quamvis  novam  lucem  rei  perquam  ohfcurae  affundere 

non  potuero,  res  tamen  differtatiunculae  hujufmcdi  a- 
bunde  convenit. 

Antequam  ad  inceptum  eo,  pauca  de  natura  exha¬ 
lationis  per  fummam  cutem  praefari  in  animo  eft,  ut 
tectius  intelligatur  id  de  quo  agendum. 

,  ,  r  '«  k  * 

Variae  diverfaeque  fuerunt  au£torum  opiniones,  de 
perfpirationis  atque  fudoris  fontibus. 

Malpighius, 

Malpighius,  ejufque  difcipuli,  omnem  feparationem  a 
maffa  fanguinis  glandibus  fieri  crediderunt  :  Ideoque 
glandulas  fubcutaneas  finxerunt  (anatome  enim  eas 
nunquam  demonfiravit)  unde  fudor  atque  perfpiratio 
provenirent. 

Hanc  hypothefin  brevi  rejecerunt  anatomici,  et  prae¬ 
cipue  poft:  mirabilem  artem  vaforum  injiciendorum  a 
clarilT.  Ruyfchio  (cujus  fama  in  fempiternum  florebit) 
magis  excultam.  Nam  ille  aucffor  illuftris  edocebat, 
arterias  exhalantes  fudorem  effundere,  et  earum  plu¬ 
rimas  fubter  cutem  difperfas  demonffrabat.  Injeffio- 
nes  recentiores,  magifque  accuratae,  idem  tam  plene 
probant,  ut  nemo,  nili  anatomiae  ignarus,  de  hac  ffruc- 
tura  dubitare  queat. 

Monroius,  anatomiae  nuper  fauftiffimus  cultor,  rem 
pulcherrime  tra<ffavit,  eique  placet,  fontes  cum  perfpi- 
rationis  tum  fudoris  efie  extremitates  vaforum,  quae,  a 
partibus  internis,  orientia,  cutem  apertis  oftiis  penetra¬ 
bant  f. 

Celeberrim.  Kaau,  ut  rem  illuftraret,  immiflit  aquam 

calidam 


f  Orat,  de  cutic.  humana. 

calidam  in  arteriam  axillarem  mortui,  eamque  forma 
fudoris  ex  toto  brachio  erumpentem  vidit  f. 

Hinc  facile  explicare  pollumus,  quomodo  perfpiratio 
ac  ludor  vi  circuitus  fere  femper  refpondeant.  Homo 
famis,  quietus,  et  non  nimis  calefactus,  fudoris  eft  ex¬ 
pers  j  fed,  11  ad  fpeculum  fplendefcens  accedat,  ejus  fu- 
perhcies  quodammodo  obfcuratur.  Vafa  nempe  per- 
fpirationi  infervientia,  adeo  funt  angufta,  uti  circuitus 
modicus  halitum  tenuiffimum  folum  expellere  pofftt. 
Circuitu  tamen  incitato,  live  calore  externo,  feu  exer¬ 
citatione,  aut  Hirnulis  internis,  vaforum  extremorum 
ora  relaxantur,  et  fluidum  expellitur,  tanta  copia,  uti 
aer  ambiens  id  totum  abforbere  nequeat.  Guttulae  i- 
gitur  femet  oftendunt,  primo  in  fronte,  dein  per  reli- 
quum  corporis,  et  manent  donec  quies,  frigus,  vel  alia 
caufa  circuitui  moderetur. 

His  de  natura  exhalationis  praemiffis ;  nunc  ad  dia¬ 
phoretica,  eorumque  modum  operandi,  progrediendum 
eft. 


DEFINITIO. 

Omnibus  eft  commune  c  exhalationem  per  cu¬ 
tem  promovere.’  Hoc  tamen  nimis  generale :  Multa 
enim  perfpirationem  augent,  imo  fudorem  cient,  quae 
inter  diaphoretica  collocare  nequeunt.  Exercitatio  vi¬ 
olens,  dolor  acutus,  et  pathemata  animi,  fint  exempla. 

Sic  itaque,  me  judice,  definienda  funt  remedia  dia¬ 
phoretica  :  Ea,  nempe,  quae  vel  externe  adhibita,  vel 
intus  fumpta,  exhalationem  per  cutem  promovent,  at 
line  violenta  aflione,  et  fine  dolore  acuto. 

Haec  remedia  duplice  praecipue  modo  agere  viden¬ 
tur,  i  moy  Nempe  cutem  folvendo,  dum  impetus  fan- 
guinis  naturaliter  fe  fert.  2dof  Affionem  cordis  arte¬ 
riarumque  incitando,  unde  fanguis,  cogia  majore  folito, 
fuperficiem  verfus  dirigatur. 

•  •  v  »  .  4 

Remedia  quae  cutem  folvunt,  fuos  praeftare  viden¬ 
tur  effe&us,  ex  mirabili  confenfu  eam  inter  ac  ventri- 

jj  *,  •  1  0  '  1  j  »  V 

culum.  Quin  omnis  pars,  fed  praecipue  fuperficies  cor¬ 
poris,  cum  ventriculo  confentiat,  fere  nemo  nunc  ne¬ 
gat. 

gat.  Caufam  hujus  confenfus  difficile  eft  detegere, 
fed  res  abunde  certa :  Ventriculo  enim  laborante,  om- 
•  nia  laborant,  eoque  bene  fe  habente,  homo  plerumque  . 
bene  fe  habet. 

Ex  innumeris  argumentis,  quae  hanc  do&rinam 
confenfus  fpecialis  cutem  inter  ac  ventriculum  confir¬ 
mant,  perpauca  tantum  memorabo  ;  nam  cunfta  pro¬ 
ferre  fupervacuum  judico.  Appetitus  primum  fibi 
vindicat  locum  ejufque  varietates  varietatibus  per- 
fpirationis  mire  refpondent.  Quo  major  tonus  vafo- 
rum  in  fuperficie,  et  quo  liberior  perfpiratio,  eo  major 
tonus  ventriculi,  acriorque  appetitus.  Huc  quaque 
referri  poteft,  quod  fudor  naufeam  faepiffime  levat, 
brevique  tollit,  uti  exemplum  Sydenhamianum  notif- 
iimum  pulchre  iiluftrat. 

Omnia  febrium  intermittentium  ftadia,  in  quibus 
ventriculus  varie  afficitur,  mutationibus  quas  cutis  fu- 

bit,  eundem  confenfum  plene  probant. 

Etmullerus,  in  doftiffima  differtatione  de  virtute  opii 
diaphoretica,  dum  totus  occupatur  offendendo  quo¬ 
modo  opium  fudores  tam  faepe  provocet,  cum  omnes 

alias  communiter  fiftat  evacuationes,  confenfum  cum 
partibus  externis  ita  illuftravit,  ut  ille  folus,  mea  ex 
fententia,  ejus  rationem  reddere  fufficiat.  ‘  Varias  in¬ 
ter  partes,  inquit,  quibus  confentire  folet  cutis,  fpecia- 
lem  fui  coniiderationem  merentur  praecordia.  Hoc 
eft,  ifta  abdominis  pars,  quae  ^xtrinfecus  quidem  regi¬ 
one  epigaftrica,  ut  cx  parte  hypochondriaca  circum- 
fcribitur,  intrinfecus  vero  ftomachum  imprimis  com¬ 
plebitur,  prout  hodie  haec  vox  accipi  folet,  et  a  Cei- 
fo  *  imprimis  fere  defcribitur/ 

i 

Aubores  iffcticl  phaenomenon  varie  explicaverunt. 
Plempius  f,  examinans  cur  fumpto  cibo  frigeamus,  di¬ 
cit,  c  verofimilius  effe  ab  alimentorum  frigore  id  effici, 
quod  ventriculum  deinde,  ob  partium  continuationem, 
externa  membra  afficit :  videmus  equidem,  a  potu  fri¬ 
gidiore,  faepius  horrore  totum  corripi  corpus,  a  fumpto 
vero  potu  calidiore,  mox  fudore  profundi/ 

if 

Idem  notavit  Fernelius  J,  dum  ait,  1  fudores  non  fo- 
lum  e  corporis  habitu,  fed  et  interdum  e  praecordiis 

mcweri  i 

■  •  ’  .  ■  *  ■  '*  s  ■  t  .  •  .  * 

*  Lib.  ii.  cap.  3. 

f  Indit,  p.  237. 

|  Dc  Febrib  cap.  ii.  fol.  p.  »33. 

moveri :  Hinc  fciri  poteft,  quod  qui  vel  exercitatione, 
vel  folis  ardore  exaeftuant,  fi  frigidam  liberalius  bi¬ 
bant,  mox  toti  fudore  diffluant ;  non,  mehercule,  in¬ 
quit,  quia  aqua  in  corpus  disjefta  aut  diffufa  (diu  enim 

\ 

poftea  fentitur  huc  illuc  fluctuare  in  ventre)  fed  ab  e- 
jus  halitu  ab  aeftuantibus  praecordiis,  in  omne  corpus 
efiufo,  qui  demum  in  fudorem  concrefcitd 

Ratiocinatio  tamen  hujufmodi,  cum  perfectiori  quae 
hodie  habetur  oeconomiae  animalis  cognitione,  nequa¬ 
quam  confentanea  efl ;  nec  cum  efie&u  quorundam 
diaphoreticorum,  quae  operantur  fere  fimul  ac  in  ven¬ 
triculum  fuerunt  recepta.  Sic  parvae  doles  pulveris 
Doveri,  faepe  repetitae,  fudoris  copiam  plerumque  ci¬ 
ent. 

Nequaquam  tamen  contendo,  fudores  folummodo 
provocari  pofle  cutem  folvendo.  Multa  enim  diapho¬ 
retica  medicamenta  effeftus  fuos  producunt,  cor  arte- 
riafque  fiimulando,  exindeque  momentum  fanguinis 
augendo  ;  ut  abunde  conflat  ex  attento  examine  pul- 
fus,  qui  ante  fudoris  profluvium,  plenior  ac  frequentior 
plerumque  evadit. 


Velocitas 

Velocitas  liaecce,  ido  dimiflo  peculiari,  quem  omnia 
fere  diaphoretica  domaclio  impertiunt,  mihi  pendere 
videtur  :  Et  fi  quaeratur,  quomodo  dimulus  hujufmodi 
tantos  edat  efFedtus,  refpondebo,  ‘  totum  fjflcma  ner- 
vofurn  afficiendo/  Cor  autem,  prae  cacteris  corporis 
partibus,  magna  irritabilitate  praeditum  ;  ideoque  faci¬ 
lius  actioni  dimulantium  fubj icitur.  Hoc  quidem  om¬ 
nibus  fti muiantibus  eft  commune  *,  nempe,  augere  ac¬ 
tionem  cordis  et  arteriarum,  eoque  magis  quo  (bimu¬ 
lus  (it  fortior,  aut  celerior.  In  (batu  corporis  fano,  per- 

'  A  \ 

fpiratio  infenlibilis,  ex  certo  aequilibrio  inter  impetum 

fanguinis  fuperficiem  verfus,  et  quae  ei  oblidunt,  per- 

« 

dcitur  *,  exindeque  fequitur,  perfpirationem  minui, 
vel  ex  toto  cohiberi  polle,  omnibus  iis  quae  vel  augent 
momentum,  vel  minuunt,  et  vice  verfa.  Sic  exhalatio 

4 

naturali  copiodor,  remediis  fudoridcis  provocata,  et 
praecipue  quando  forma  fudoris  apparet,  e  defe<du 
idius  jufti  aequilibrii  inter  vim  fanguinem  propellen¬ 
tem,  et  vim  quae  ejus  curfui  fuperficiem  verfus,  ob- 
(idit,  pendere  videtur. 

Mutatio  haec  oriri  poted,  vel  ex  auclo  fanguinis  mo¬ 
mento,  dum  obddentia  naturaliter  fe  ferunt,  vel  ex  di¬ 


minutis 


TO 

minutis  viribus  obfiftentibus,  'momento  {anguinis  pa¬ 
rum  audto, 

•  * 
Sed  abunde  conflat,  hancce  exhalationem  magis  co- 

J  O 

piofe  promoveri  polle,  ii  uno  eodemque  tempore  vires 
ohfiftentes  minuuntur,  atque  impetus  fanguinis  auge^ 
tur.  Itaque  medicamenta  fudorifica  efficaciffima,  hunc 
duplicem  effedlum  edunt. 

Theoriam  'aliam  hac  de  re  nuper  exhibuit  Do<5tor 
Alexander.  Ille  enim  inftituit,  certum  caloris  gradum 
(quem  pundlum  fudoris  defignat)  fetnper  neceiTarium 
eue  ad  hanc  evacuationem  promovendam  *,  et,  11  calor 
corporis  hoc  punctum,  vel  non  attigerit,  vel  fupera- 
verit,  fudorem  difficile,  vel  non  omnino  elici  poffie  f. 

Pericula  duo  fecit  ad  rem  illuftrandam.  Vefperem 

i  • 

verfus  magnam  quantitatem  liquoris  fortis  haufit  }  bre¬ 
vi  febre  afficiebatur,  ita  ut  cutis  calida  aridaque  fieret. 
Lingua  licca  evaderet,  pulfus  fierent  validi,  et  calor 
per  totum  corporis  praeter  naturam  augeretur.  Rebus 
ita  fefe  habentibus,  dormire  nequivit  (nam  inexplica¬ 
bili  anxietate  torquebatur)  magnum  poculum  aquae 
frigidae  bibit,  et,  fpatio  fex  vel  odio  minutorum,  fudo- 

f  Alex.  Experiment.  EfTays,  p,  365. 


rem 


DE  SUDORK 


ii 


rem  erumpere  fentiebat :  Quo  'perflftente,  et  ubique 
fluente,  poft  aliquantum  temporis,  omnia  faufta  evade¬ 
bant  f. 


Ad  rem  certiorem  adhuc  reddendam,  proxima  noc¬ 
te,  pofl  coenam,  libras  duas  vini  rubri  ebibit ;  brevi  poft, 
eodem  modo  ac  'antea,  tentabatur.  Mercurius  ther- 
mometri,  circa  regionem  ventriculi  applicati,  per  vi- 
ginti  minuta,  ad  gradum  centelimum  evehebatur.  Pul- 
fus  nonaginta  quatuor  vel  quinque  intra  minutum 
numerabantur.  In  hoc  flatu  bibit  magnam  quantita¬ 
tem  aquae  frigidae.  Poft  o£to  minuta,  cutis  omnino 
mollis  evaftt,  et  intra  ocio  proxima  minuta  copioflfli- 
mus  fudor  erumpebat.  Nunc  temporis  thermome- 
ter  gradus  duos,  et  femihora,  gradus  tres  defcendebat, 
Pulfus  quoque,  antea  nonaginta  quatuor,  nunc  octogin¬ 
ta  quinque  folummodo  erant 

Utcunque  horum  experimentorum  explicatio  fupra 
memorata  fit  nova  *atque  ingeniofa,  nequaquam,  me 
judice,  phaenomenis  convenit. 

Obfervat  enim  ipfe  clarus  auCtor,  quod  gradum  iftum 
caloris,  quo  fudor  profluere  debet,  ftatuere  non  poflu- 

mus, 


f  Alex.  Experim,  Efluys,  p.  163. 


t  Ibid,  p.  164. 

mus,  quia  diverlis  hominibus,  diverfifque  temporibus, 
omnino  variat. 

# 

Verum  quidem  efl,  fudores  magis  facile  promoveri 

poffe,  quando  calor  corporis  'menfuram  naturalem  ex¬ 
cedit.  Notari  tamen  oportet,  nonnulla  effe  exempla 
in  fyncopc,  nempe,  et  in  moribundis,  ubi  fudor  pro¬ 
fluit  dum  cutis  calor  illam  menfuram  non  adaequat. 

f  _  /  ,  •  \ 

Praeterea,  exempla  uberrima  funt  fudoris  profluen¬ 
tis,  dum  calor  corporis  efl  naturalis  ;  et  quicunque  ani¬ 
mum  advertet  ad  effectus  aeris  circumambientis  in  re¬ 
gionibus  calidioribus,  neiitiquam  de  re  dubitare  pote¬ 
rit.  Prope  enim  Aquatorem,  quando  temperies  coelo¬ 
rum  mercurium  thermometri  Farenheiti  ad  gradum 
oflogefimum  evehit,  quamvis  corporis  calor  gradum 
naturalem,  viz.  nonagelimum  fextum  thermometri,  non 
fuperat,  tamen  plerique  continuo  copiofoque  fudore  difr 
fluunt. 

Ex  his,  ni  fallor,  apparebit,  quod  lex  tam  genera¬ 
lis,  quam  theoria  Alexandriana  inflituere  vult,  nequa- 

V 

quam  admittenda.  ' 

i.  !  ■■  :  i  'X  ■  '■  '  c 

Sed, 

Sed,  quamvis  minime  Do&ori  affentior,  quod  ad  ra¬ 
tionem  fudoris ;  longe  tamen  abeft,  ut  negare  videar, 
fe  pericula  accurate,  diligenter,  ftudiofeque  perfeciffe  ; 
quam  optime  enim  ab  omnibus  meretur,  propter  lu¬ 
cem  quam  experimenta  fua  adminiftrationi  fudandi 
affulferunt. 

« 

Hoc  modo  igitur  de  filis  periculis  ratiocinaturus 
fum ;  cum  in  experimento  primo  fudores  non  pro¬ 
fluxerunt,  poft  fumptam  magnam  aquae  calidae  quan¬ 
titatem  ad  eos  ciendos,  et  ad  febrem  hellerno  Iaccho 
induftam,  tollendam  *,  non  exinde  di&urus  fum,  quod 
corporis  calor  punftum  fucloris  fuperavit,  fed  potius 
quod  fumma  cutis  ita  conftricta  fuit,  ut  fudor  proflu¬ 
ere  nequiret. 

Hactenus  de  modo  operandi  diaphoreticorum,  nunc 
pauca  de  effectibus,  qui  in  corpore  fano  producunt, 
proferenda. 

Ex  jam  diftis  colligendum  efl,  quod,  ad  fudorem  e- 

liciendum  neceflarium  videtur,  circuitum  fanguinis  per 
cuncta  vafa  extrema  ^  liberiorem  reddi.  Inter  primos 
igitur  efieftus,  mutatio  in  modo  circulationis  enumeran- 
*  *  da 

da  eft  :  Majorem  enim  fanguinis  quantitatem,  intra  da¬ 
tum  tempus,  per  vafa  extrema  tranftre  oportet ;  unde 
diminutio  aequa  in  aliis  corporis  partibus. 

..  \  .  r  •  *  >  .  ,  I 

Diminutio  autem  totius  maflae  fluidorum  aeque  cer¬ 
ta  eft.  Hoc  potifiimum  probatur  ab  equitibus,  qui  fe 
curfui  accommodant,  fudore  nempe  ;  ab  iis  quoque  qui 
in  vitreorum  oflicinis  laborant ;  et  denique,  ab  iis  qui 
onera  gravia  levant,  uti  praecipue  in  mortalibus  An- 
gliae  (  coal-heavers ’  nominatis,  videre  eft.  Hi  omnes 
plerumque  perquam  debiles  evadunt.  Corpus  ma- 
crefcit  5  vultus  pallet ;  vires  demum  profternuntur,  et 
immatura  aetate  decedunt. 

Utrum  evacuatio  liaec,  quae  inter  ftidandum  obtinet, 

flt  purum  fanguinis  ferum  necne,  a  nonnullis  multum 

difputatur,  et  haud  flne  caufa.  Obfervandum  enim 
•  ’  * 1  •  '  \  .  '  '  "  1  •  .  •  • 

eft,  ad  fuftinendum  fudorem,  copiam  potus  femper  ad¬ 
hiberi  ;  unde  videatur  quod  diminutio  feri,  magna  ex 
parte,  impediatur. 

1 

Experimenta  quoque  ad  hanc  rem  indagandam,  a 
cl.  Alexandro  inftituta,  ideam  feri  diminuti  refellere 
videntur. 


Athletico 

Athletico  homini  drachmas  novem  cum  femifle  fan- 

I'  i 

guinis  detraxit.  Poftea  in  lectum  fe  recepit  vir,  et  ad 
fudorem  provocandum  magnum  poculum  feri  lactis 
calefacti  haufit.  Poft  horas  feptem  furrexit,  et,  vena 
denuo  fecata,  fanguinis  quantitas,  ac  antea,  detra&a 
fuit.  Sero  amborum  a  craflamento  fejundto,  atque  in 
ftateras  recepto,  invenit  ille,  ferum  fanguinis  prius  de- 

,  •  •  . -  .  i 

tracti  pondere  drachmas  undecim,  alterius  autem 
drachmas  undecim  cum  granis  quindecim,  aequare. 

\  * 

Ne  tamen  credamus  magnam  partem  liquoris  in  ven¬ 
triculum,  ad  plenam  evacuationem  producendam,  re¬ 
cepti,  per  renes  fuiffe  excretam,  alterum  periculum  in- 
ftituit. 

Inter  duo  fcragula,  pondere  libras  fexdecim  et  drach¬ 
mas  quinque  aequantia,  nudus  recubuit,  pofteaque,  fpa- 
tio  horae  unius  cum  femifle,  libras  quinque  feri  lactis 

calefacti  bibit,  et  tunc  fudore  diffluebat.  Brevi  poft 
fomno  obrutus,  totam  no£tem  ad  auroram  ufque  dor¬ 
mivit  ;  quo  tempore,  fudore  adhuc  fluente,  ftragula 
omnino  madebant.  Haec  bilanci  impolita,  feptemde- 

cim  libras,  uncias  o<fto,  et  fex  drachmas,  pondere  ae- 

% 

quaverunt ; 

\ 

I 


quaverunt ;  unde  conflat,  ea  fudorem  ad  libram  unam, 
uncias  obto,  et  drachmam  imbibifTe. 

)  'j  'r:  ■*." 


Urina  interea  in  vefica  retenta  emittebatur,  ejufque 
pondus  uncias  viginti  et  femidrachmam  adaequabat ; 
ita  ut  urinae  pondus,  fudoris  ponderi  additum,  ad  li¬ 
bras  duas,  uncias  duodecim,  et  drachmam  cum  femifTe, 
exurgeret.  Quinque  librae  autem  feri  la£lis,  initio  ex¬ 
perimenti  hauflae,  quae  quantitas  fudorem  ac  urinam 
libris  duabus,  unciis  tribus,  drachmis  fex  et  femifTe,  fu- 
perat. 

Ex  hifce  colligere  volo,  quod  evacuatio  inter  fudan- 
dum  nequaquam  iit  ex  toto  fanguinis  ferum,  fed  mag¬ 
na  ex  parte,  aqua  in  ventriculum  recepta  :  Sed,  fi  ni¬ 
mis  diu  fuflineatur  fudor,  et  praefertim  li  plenus  potus 
aquae  tepidae  negatur,  tunc  haud  dubie  fluida  corporis 
ipfius  diffipabuntur ;  Ut  ex  debilitate  generali  abunde 
confiat. 


Superefi  jam  nunc,  ut  perpauca  de  remediis,  quae  in 
eliciendo  fudore  valere  folent,  abfolvam,  antequam  de 
eorum  ufu  in  morbis  curandis  loquar. 

Ex 


/ 


/ 


» 

Ex  principiis  jam  inftitutis,  in  duos  ordines,  medica¬ 
menta  diaphoretica  ac  fudoriiica,  redigere  volo.  Viz. 
imo,  Relaxantia,  vel  ea  quae  fuos  praedant  efferius  cu¬ 
tem  folvendo.  2 do,  Stimulantia,  vel  ea  quae  operam 
edunt,  adtionem  cordis  arteriarumque  incitando,  ex- 
incleque  fanguinis  momentum  per  totum  corpus  augen¬ 
do. 

ORDO  I.  RELAXANTIA, 

1 .  Ad  hunc  ordinem  pertinere  videntur  quaedam  ve-- 
getabilia  narcotica,  uti  opium,  et  camphora.  Haec 
brevi  pulfus  tardant,  fed  poftea  fanguinis  momen¬ 
tum  augent,  atque  fummam  cutem  folvunt.  Mo~ 
fchus,  ifte  remediorum  antifpafmodicorum  princeps, 
hic  quoque  enumerandus  eft,  cujus  grana  decem  fump- 
ta,  uti  Lewis  *  memoriae  prodidit,  calore  corporis  mi¬ 
nime  au£to,  diaplioredn  auxerunt.  Hoc  remedium 
dolores  faepen umero  levat,  vires  reficit,  et  inter  vel 
pod  fudandum  fomniim  gratiflimum  infert. 

\ 

,  .>  I  .  ..  -  <*  ■.*  »  *  1  ■  >  J'  ^  • 

2.  Sales  quidam  neutri ;  ut  fpiritus  Mindereri.  Mix- 
tura  falina  Riverii,  et  nitrum,  quae  dicuntur  refrige¬ 
rantia,  non  opera,  praedare  videntur,  calorem  corpori 

f  C  revera 

*  Mat.  MeJ,  p.  380. 


I 


revera  fubducendo ;  fed  potius  calorem  fuperficiei  au¬ 
gendo  *.  Quamvis  enim  adhuc  certum  eft,  quod  ni¬ 
trum,  jufta  quantitate  fumptum,  pulfus  tardiores  red¬ 
dit,  et  fenfum  frigoris  in  ventriculo  creat,  Iiaec  tamen 
brevi  tranfeunt.  Pulfus  denuo  reftituuntur,  ct,  ther- 
mometro  regioni  epigaftricae  applicato,  mercurius  ne¬ 
quaquam  decidit.  Attamen  obfervat  Gregorius  ch 

» 

quod  liifce  et  fim  ilibus  parum  fidendum  eft,  nifi  mul¬ 
to  largius  fumantur  quam  vulgo  folent  f . 

Idem  dicendum  eft  de  ufu  aquae  frigidae ;  nil  enim 

* 

plus  convenit  ad  fudores  eliciendos,  quando  corpus 
praeter  naturam  calefcit,  vel  fi  cutis  plus  jufto  aftrin- 
pitur. 

o 

3.  Metallica  quaedam,  et  praecipue  variae  anti- 
monii  praeparationes.  Hae  quidem  vim  ftimulantem 
monftrant,  vomitum  et  catharfin  ciendo  :  Sed  efte<5tus 
fuos,  quod  ad  fudorem  attinet,  praedare  videntur  nau- 
feam  inducendo,  et  inde  cutem  afficiendo.  Hoc  mo- 

1 

do  explicatur  operatio  folutionis  tartari  emetici,  parvis 
dofibus  frequenter  exhibitae,  nec  non  iftius  calcis  an- 
timonii  nitratae,  pulveris  Jacobi  vulgo  nominatae. 

i'  v.  v  Lk .  %/  .....  •*  + 

4.  Calor 

*  Cui.  Prlm.  Lin,  parag.  G.  LXX. 
f  Confptft,  Mcd,  Theor.  Vol.  ii.  p.  497» 

4.  Calor  lenis  externe  adhibitus.  Sic  balneum  te¬ 
pidum,  femicupium,  pediluvium,  pannus  laneus  aqua 
tepida  madefactus,  multum  conferunt  ad  fupernciem 
relaxandam,  et  hoc  modo  aCtioni  diaphoreticorum  in¬ 
tus  fumptorum  favent.  Dubitare  forfan  licet,  utrum 
quodammodo  corpus  ftimulant  necne :  At  certe  {li¬ 
mulus  levis  eil,  brevique  tranfit. 

5.  Diluentia  quoque  inter  haec  enumerari  folent  : 
Vcluti  ferum  laCtis,  decoCtum  avenaceum  aut  hordea- 

ceum,  multaque  herbarum  decoCta  et  infuiiones. 

1 

Semper  necefle  diluentia  magna  quantitate  adhibere, 

ad  plenam  evacuationem  producendam. 

;  ^ 

/  , 

ORDO  II.  STIMULANTIA. 

,*  *  .  1  >  L.ul  /  .  .  .-  -  i. 

1.  Inter  haec  primum  fibi  vindicant  locum  omnia 
vegetabilia  acria  atque  aromatica ;  veluti  ferpentaria, 
contrayerva,  guaicum,  Seneka,  pulfus  atque  calo¬ 
rem  corporis  augent ;  fed  ne  ullum  quidem  effeClupi 

in  fuperficiem  producere  videntur,  tardius  operantur  ; 
et  magnis  dofibus  efl  opus. 


2.  Res 

2.  Res  variae  chemicae.  Alkali  volatile,  nempe, 
atque  olea  efientialia ;  haec  pullus  movent,  et  calorem 
corporis  magis  augent,  quam  gummi  vel  refinae.:  Et, 
quamvis  parvis  dofibus,  cito  operantur.  \ 

3.  Ex  metallis,  medicamenta  quaedam  ex  argento 
vivo  parata,  excretionem  per  cutem  plane  augent ; 
'et  quoque  fanguinis  momentum  incitant.  Sub  innu¬ 
meris  atque  diverfifiimis  formis  mercurius  adhibetur. 
At  mercurius  corrofivus  fublimatus  aliis  multum  prae- 
ftare  videtur,  quia  fcilicet  cutem  magis  quam  alias  par¬ 
tes  afficit. 

Quod  ad  horum  remediorum  adminiftrationem, 
Gregorius  nofier  celeberrimus  ita  loquitur  f  :  ‘  Variae 

conjunctiones  plus  folent  valere,  quam  eadem  feqrfum 

v  «  ■  (  '  .  '  ' »  *  1  *  ‘  *  *  ' 

adhibita ;  cujus  rei  ratio  aliquatenus  faltem  intelligetur, 

s 

fi  recordamur  quot  diverfis  modis  exinanitio  ifia  pro- 

moveri  pofiit.  Efredtus  vero  quorundam  ex  hujufmo- 

• 

di  compcfitis  medicamentis,  multo  majores  funt,  quam 
a  viribus  fimplicium,  ex  quibus  confiant,  fagaciflimi 
medici  potuifient  fperare. 

‘  Sic 

* 

f  Confpeft,  Med.  Theor.  p,  500.  Vol.  ii. 

<  Sic  vomitorium  medicamentum  cum  opio  junttum 

'  "T ■'*  •  t >  / 

fudorem  multo  efficacius  elicit,  quam  alterutrum  folum 
faceret.  Et  medicamentum,  omnium  forte  quae  ad 
movendum  fudOrem  adhibentur  efficaciffimum,  con- 
fiat  ex  opio  et  ipecacoanha,  quibus  quadruplum  et  am- 

i  '  d  ; 

piius  falis  neutrius  adjetfium  eft.  Hoc  modo,  neque 
fomnus  a  fatis  ampla  opii  portione,  neque  vomitus  ab 
ipecacoanha,  plerumque  efficitur.’  Idem  de  conjunc¬ 
tione  ftimulantium  cum  variis  rebus  dicendum  efi. 

«  •  •  *  » 

»  \  _  ,  4- 

Praeter  vero  haec  ad  fudores  ciendos  jam  nunc 
memorata,  funt  et  alia,  quae,  quamvis  inter  remedia 
fudorifica  non  enumerari  deberent,,  attamen  ad  per- 
fpirationem  augendam  quam  optime  valent. 

Idonea  corporis  exercitatio  remedium  eft  praeftan- 

*  t  l 

tiffimum  ad  perfpirationem  aequabiliter  fuftinendam ; 

-•  •  •  /  «V»  *'  h  r  *  i  iTt  W*‘VS>  r  <  rv  *  *  \  /  i 

nec  non  (modo  violentior  fuerit)  ad  fudorem  copiofif- 

fimum  eliciendum  ;  quod  plane  pendet  ab  incitato  fan- 

.  * 

i  *  m 

guinis  motu }  non  folum  enim  exhalationem  per  cu- 

Y  .4  ■  1  #  .  •  1  4  •  *  \  c*  >  '  '  -  ' 

tem,  fed  omnes  fere  excretiones  et  fccretiones  quoque 
promovet. 

<  t  S,  ..#•••  rtf  ■  -•  r  •>  J  •  \ 

Fri&io,  cum  oleo  aut  panno  ficco  calido,  ftimulum 

efficaciffimum 

efficaciffimum  fuperficiei  corporis  praebet,  et  perfpira- 

tionem  certe  movet. 

/ 

s  »  J  •  *  •  /  W  V  4  “  '  -  *  “  — '  • 

\  y,  , 

Idoneus  veftitus,  inter  ea  quae  adjuvant  diaphore¬ 
tica,  jure  enumerandus  ;  corpus  enim  a  frigore  defen¬ 
dit,  et  humorem  cutis  bene  abforbet,  ut  nil  madidi 

r  '  <  '  ^  f*  *  I 

aut  frigidi  hanc  contingat. 

Coelum  quoque  calidius  et  aer  ficcus  profunt  f ;  nul¬ 
la  enim  magis  valent  ad  circuitum  fanguinis  aequum 
per  totum  corpus  fuftinendum,  eodemque  tempore  ad 
cutem  laxandam. 

Balneum  frigidum.  Immerfio  in  aquam  frigidam 
fubitanea  cor  atque  arterias  ad  majores  motus  incitat, 
et  cutem  praecipue  afficit :  Hinc  calor  per  fuperficiem 

i 

corporis  percipitur,  determinatio  fluidorum  in  eandem 
fe£ta  efl,  et  perfpiratio  augetur. 

*  .4  .  .  ..  /  w 

Aura  eletSlrica  inter  ea  quae  perfpirationem  augent, 
jure  enumeranda  eft ;  ut  fatis  condat  ab  ingeniolis  ex¬ 
perimentis  a  celeb.  l’Abbe  Nollet  inflitutis.  Invenit 
enim  cl.  auctor,  aquam  guttatim  e  tubo  infulato  deci¬ 
dentem* 
* 

f  Kome’s  Med.  Fa&s,  p.  245.  San£t.  Aph.  §  2.  S, 

dentem,  eleflricitate  adeo  accelerari,  ut  pleno  flueret 

*  -  rip>  ,  • ..  •  t  »  -  >  •'  I 

curfu  perfpexerit.  Hoc  experimentum  ad  vegetabilia 

f  ...  .  .  % 

et  animalia  tranftulit,  quorum  perfpirationem  au<flam 

\  _  . 
invenit.  Poftea  in  corpore  humano  pericula  quaedam 

/ 

quam  cautiflime  fecit,  ele&ricitate  corpori  admota  per¬ 
fpirationem  au&am  perfenflt  f. 


DIAPHORETICORUM  USU  S. 

*  ■  *■'  •  V  .  v  S  4 

.  — ■-  V 

Exhalationem  per  cutem,  quae  tam  aeque  et  con- 
ftanter  fervatur  in  flatu  corporis  fano,  quaeque  ufibus 
tam  inflgnibus  in  oeconomia  animali  infervit,  flne  fum- 
mo  periculo  reprimi  non  pofie,  facile  agnofeetur. 
Hoc  abunde  apparebit,  fl  mente  dotes  et  quantitatem 
iftius  vaporis,  quem  perfpiratio  infenflbilis  femper  eji¬ 
cit,  revolvimus. 

Quomodocunque  de  natura  fluidi  quod  inter  fudan- 
dum  effluit,  dum  diluentia  libere  bibuntur,  difputetur, 
materiam  perlpiratione  ejeclam,  ex  fero,  variifque  re¬ 
bus, 

» 

* 

f  Mem.  de  1’Acad.  Royale,  pour  1758,  Vol.  ii,  p.  34 i. 

bus,  uti  falibus,  et  quibufdam  particulis  foetidis  con- 
liflere,  ab  omnibus  conceditur.  Tantum  hujus  ma- 

i*  A  ;  i  V.J  i  -  j  ,  ~  -  *  ■  '  *  •  -  ■ 

teriei  quotidie  effluit,  uti,  fi  cundiae  excretiones  corpo¬ 
ris  in  odio  partes  aequales  dividantur,  quinque  earum, 
ex  fententia  Sandtorii,  per  cutem  tranfeant.  Keil  ex¬ 
perimenta  hac  de  re  in  Britannia  inflituit,  et  inde  col¬ 
legit,  materiem  perfpiratione  quotidiana  excretam,  un¬ 
cias  triginta  tres  adaequare.  Cei.  HofFman  quoque, 
eandem  rem  tradlans,  haec  habet :  (  Deinde  et  hoc  ob- 

*  t  -  v  *  *  "  i 

fervatu  dignum,  quantitatem  urinae,  in  nofiris  prac- 
fertim  regionibus,  reliquorum,  quae  perfpiratione,  alvo, 
aliifque  egeftionibus,  educuntur,  quantitatem  et  pondus 

excedere  f  d 

Rebus  ita  fefe  habentibus,  fi  perfpiratio  ex  quavis 

X  T  -U 

/  •  :  » 

caufa,  et  potiffimum  fi  fubito  fuerit  cohibita,  morbi 
omnium,  quibus  gens  humana  obnoxia  eft,  quam  max¬ 
ime  horrendi  fequuntur. 

Hinc  multis  ante  feculis  medici  praeceperunt,  ut 
fumma  ope  niteremur,  iftam  impeditam  excretionem 

arte 

*  Kamilt.  Diffcrr.  Inautr,  <le  perfp.  p.  14. 

~~  « 

f  Tora.  i.  p.  375.. 


[ 


DE  SUDORE. 


. 


25 


arte  reftitnere :  Et  revera  nulla  medendi  methodus 
morbis  depellendis  melius  convenit. 

r 

1 

Ufus  fudandi  ad  duo  capita  referri  polTunt. 

(  1  »'  f  T 

I.  Ad  mutationes  quafdam  in  circuitu  fanguinis. 

II.  Ad  evacuationem  magnae  fluidi  quantitatis. 


■Quod  ad  priorem  ufum  attinet,  quam  optime  valet, 
I.  Contra  determinationes  morbidas  internas  corporis 
partes  verfus,  quae  fere  femper  perfpirationis  fuppref- 
fionem  fequuntur;  2.  Ad  reftituendam  excretionem 
naturalem  per  cutem,  quando  morbide  minuitur. 

Q^od  ad  alterum  effectum  valet ;  1 .  Ad  minuendam 
fluidorum  copiam,  quando  nimis  abundant ;  2.  Ad 

abfdrptionem  lymphaticam  promovendam. 

„  • 

Ex  effeciu  priore,  contra  nempe  determinationes 
morbidas  partes  internas  verfus,  fudoriflca  utilia  evadunt 
in  multis  morbis  acutis,  veluti  in  febre,  rheumatifmo 
acuto,  et  diarrhoea.  De  eorum  ufii  in  his  morbis, 
pauca  ordine  dicenda  funt. 

D  imoi 


t 


I 

\mo3  In  febribus.  Ex  quo  medici  fefe  dederunt  ob- 

fervationi  curfus  atque  morborum  terminationes,  me- 

\  * 

moriae  fuit  proditum,  crilm  multorum  morborum  a- 
cutorum,  diaphoreli  lene  fuperveniente,  aliquando  e- 
tiam  fudore  copiofiffimo,  accidilTe.  Hinc  credebatur, 
quod,  diaphoreli  elicita,  erilis  ifta  optanda  properare¬ 
tur  j  ideo  que  in  omni  fere  morbo  acuto  fudor  fuit  ex¬ 
citatus.  Quam  maxime  autem  eft  lugendum,  ftrages 
dirillimas,  pro  felici  eventu,  qui  femper  hanc  praxin 
fapienter  inftitutam  comitari  debet,  faepe  fuilTe  editas. 
Magnus  ille  Sydenhamus  primus,  ea,  qua  inligniebatur 
fagacitate,  errores  hac  de  re  tamdiu  valentes  detexit, 
et  viam  communem  atque  infauftam  deferere  aufus^ 

.  i  \ 

rationem  et  experientiam  fecutus,  methodum  omnino 

di  veri  am  inhituit. 

v  •  l  .  .  i  •  .  . 

Primus  impetus  febris,  et  molimina  naturae  contra 

%  f 

eum,  fudorem  fuadere  videntur.  Ineunte  paroxyfmo 
intermittentis,  fenfu  frigoris  praegrelTo,  horrores  to¬ 
tum  corpus  invadunt  ;  cutis  arida  pallefcit ;  et  plurima 
eommonftrant'  fiiperhciem  corporis  elTe  fpafmo  con- 
ffcriclam.  Haec  ligna  durant  donec  fudor  erumpit,  quo 
fluente,  fymptomata  levantur,  et  paroxyfmus  folvitur. 

Praeterea 

Praeterea  c  frigus,  uti  notat  Boerrhavius  f,  et  febris  hic 
tollitur  faepe,  dum  aliquot  ante  tempus  cognitum  fu- 
turi  paroxynni  horis,  liquido  aperiente,  diluente  levi¬ 
ter  narcotico,  repletur  corpus  aegri,  dein  una  hora  an¬ 
te  malum  excitatus  fudor,  et  continuatur  donec  binae 
ultra  tempus  initii  paroxyfmi  elapfae  lint  horae.’ 

Stint  tarnen  qui  affirmarunt,  fudoreni  arte  excita- 

■■  .  ■  t  '  i 

•  '  i 

tum  interdum  effie  periculofum,  utpote  qui  paroxyf-  , 

,  .  ;  f 

nium  protrahit,  et  tertianam  Irmplicem  iri  febrem  con¬ 
tinuam  demum  mutat.  Quin  exempla  hujufmodi  in- 
veniantur,  negari  nequit ;  et  certe  nemo  mirabitur,  re¬ 
media  ftiiriulantia,  inter  ftadium  calidum  ad  fudorem 
ciendum  fumpta,  augere  fitim,  calorem,  et  omnia  fe¬ 
brilia  ligna*  aegrbto  diathdi  phlogillica  forfan  labo¬ 
ranti. 


Ilis  rite  perpeniis,  liatuere  velim,  quod  intra  certos 
limites  (ni  diathefis  phlogillica  valeat,  et  ni  congehio- 
iies  lixae  in  vifceribus  abdominalibus  adlint)  fudores 
maximo  cum  commodo  inftitui  poffint.  Itaque  cele- 
ber.  nofter  Cullenus  monet*  intra  lladium  calidum  fe- 


%  \ 

t  ph .  y&f; 

bris  intermittentis,  opiata  exhibere  f .  Et  cl.  Gregorius 
pater  fic  inftituit,  fecundum  medendi  confilium  inter 
palroxyfmos  febrium  intermittentium,  c  calidum  fia- 
dium  nempe  levare  diaphoreticis  fedantibus,  falibus 

neutris,  diluentibus,  acidis,  atque  opiatis  J/ 

*  ,  •. 

De  diaphoreticorum  ufu  in  febribus  contagiofis  non 
tam  confidenter  dicere  pofilim,  ob  infignem  debilita¬ 
tem,  quae  ocyus  feriufve  primo  impetui  febris  fucce- 
dere,  et  omnes  evacuationes  prohibere  videtur. 

Confiat  vero,  multas  febres,  etiam  a  contagione  viru- 

{entifiima  orientes,  per  fudorem  naturalem  frequentif- 
fime  fublevari  vel  folvi.  Idem  quoque  certum  eft  de 
multis  remediis  ad  fudores  eliciendos  exhibitis  ;  febrici¬ 
tantibus  enim  faepe  egregie  profuerunt,  morbumque 
vel  prorfus  depulerunt,  vel  mitiorem  faltem  et  tutio¬ 
rem  reddiderunt. 

In  febre  fynocho,  remedia  diaphoretica  praecipue 
conveniunt  inter  prima  morbi  ftadia,  ubi  cutis  forti¬ 
ter  adftringitur,  et  ubi  calor  corporis  efi  immodicus ; 

* 

ideoque 

f  Prim.  lineis,  par.  ccxxxiii. 

$  Gtcg.  Ei.  of  Prali.  59.  60. 

ideoque  Cullenus  praecepit,  ad  vim  reactionis  cordis 
minuendam,  vaforum  extremorum  folvere  fpafmum. 

Idem  in  pefte  convenit,  uti  Sydenhamus,  quo  nemo 
fagacior  alter,  de  hoc  malo  dirifflmo  differens,  teftatur 
4  hujufce  autem  praxeos  utilitatem,  etH  non  mente 
tantum  ac  judicio  affequor,  verum  etiam  reipfa,  atque 

editis  experimentis,  dudum  exploravi ;  tamen  peftilen- 
tis  fermenti  per  diaphorelln  diffipatio,  prae  ejufdem 
per  venaefectionem  evacuatione^,  mihi  multis  nominibus 
arridet ;  utpote  quae  nec  aegrorum  vires  aeque  pro- 
fflemat,  nec  medicum  infamiae  periculo  objiciat  f.’  I- 
terumque,  (  quin  et  febris  peftilentialis  caufa,  cum  te- 
nuiffima  fit,  et  perquam  fubtilis,  vel  primis  morbi  die¬ 
bus,  fudoribus  difflari  poteft,  fuffragante  ubique  expe¬ 
rientia.’ 

i 

-  •  .  «  i 

De  utilitate  fudoris  in  febribus  haec  lufficient ;  de 
modo  adminiftrandi  ejufdem  pauca  addere  libet. 

) 

Ex  jam  diclis  facile  colligetur,  relaxantia  fola  effe  ad¬ 
hibenda  ;  ex.  gr.  diaphoretica  refrigerantia,  antimonj- 
alia,  tepida  diluentia.  Sudore  excitato,  oportet  cavere 

calorem 

^  feb.  peft.  2 .  cap.  ii.  p. 

calorem  externum,  et  omnia  quae  calorem  corporis  au¬ 
gere  poliunt.  NecefFe  efl  fudorem  per  totum  corpus 
diffluere,  et  fatis  diu  perfiftere,  per  horas  faltem  duo- 

'  •  *  "  .  •  i  \  s 

decim,  et  nonnunquam  ufque  ad  horam  vicefimam 
quartam  vel  quadrageiimam  o£lavam,  prolicere  conve- 

0  "  ^  A  •  I  -  • 

nit :  Neque  fornno  fe  daret  aeger,  ni  mala  a  frigore  o- 

*  / 

rirentur — denique  quam  cautiffime  cohiberi  debet  fu- 

‘dor. 

In  rheumatifmo  acuto  'aeque  prodefl  ac  in  febribu3, 
IIoc  autem  in  morbo  non  flatim  ad  fudandum  decura 
rere  licet.  Diathefis  phlogiflica  femper  minui  debet, 
venaefectione  et  regimine  antiphlogiibico  praemiffis. 

i  f  f  *  *  *  *  r\  .  ,  .  #v  '  ,  "‘Tt4  P 

Si  haec  contra  morbum  nil  valent,  haud  dubie  fudores 
provocare  licet ;  et  de  ejus  adminiftratione  eadem  ob- 
.  fervanda  funt  iic  in  febribus.  Nonnunquam  vero,  fu- 
dorifica,  quae  fudores  pleniores  cient,  exhibenda  funt, 
doloribus  valde  urgentibus  \  et  obfervat  cl.  Monro. 
quod,  quando  diaphoretica  lenia  nil  profuerunt,  pulvi? 

v  '■  *  '  ' »  v 

Doveri  optimos  efie<5lus  edidit  f. 

.  .  V  -  • 

In  rheumatifmo  chronico,  ad  medicamenta  valde 
flimulantia  decurrendum,  ad  gumini  guaiacum  nempe, 

ad 

]  Dif.  of  Mih  Hofp, 

ad  fales  volatiles,  et  ad  mercurium,  faepe  quoque  con¬ 
venit  pulverem  Doveri  adhibere. 

In  diarrhoea  et  catarrho,  quando  a  frigore  corpori 
applicato  oriantur,  et  praeterea  ii  ligna,  quae  determi¬ 
nationem  fanguinis  vel  inteftina  vel  pulmones  verfus 
monftrant,  adfunt,  fudores  haud  dubie  elicere  debeant. 

.  > 

Quando  voluimus  exhalationem  per  cutem  promo¬ 
vere,  ubi  morbide  minuitur,  diaphoretica  praecipue  con¬ 
veniunt,  et  utiliffima  inveniuntur  in  morbis  cutaneis, 
ut  lepra,  herpe,  et  in  quibufdam  luis  venereae  exem¬ 
plis. 

>\ 

Horum  morborum  natura  adhuc  magna  ex  parte  la¬ 
tet  5  fed  vafa  in  fuperficie  quodammodo  affici,  veri  vide- 

\  ■  > 

tur  fimillimum  ;  namque  nil  aeque  prodeft  ac  remedia 
diaphoretica :  Ex.  gr.  antimonii  ac  mercurii  variae 

praeparationes,  quae  cutem  folvunt,  et  circuitum  in  c- 
jus  vafis  augent.  Poft  luem  veneream,  vel  in  ejus  fta- 

diis  extremis,  cutis  maculis  fquamofis,  lepram  referen- 

* 

tibus,  interdum  inquinatur,  eafque  folutio  mercurii  iii- 
blimati  corrofivi  optime  tollit.  Balneum  tepidum  quo¬ 
que, 


/ 

que,  et  vapores  aquae  toti  corpori  applicati,  funt  inter 

remedia  contra  morbos  cutaneos  notiffima. 

\  • 

II.  Quoniam  diaphoretica  minuunt  quantitatem  flu¬ 
idorum,  quandocunque  fluida  nimis  abundant,  ut  in 
plethora,  utiliflima  evadunt.  Etfl  tamen  nil  pletho- 

*  '  -<  *  • .  w  i  . 

ram  melius  minuere  poflit,  fudores  pleni  ac  largi  mini¬ 
me  funt  ciendi.  Hi  enim  periculofl  funt,  utpote  qui 
vires  nimis  frangerent,  antequam  fat  fluidi  ejiceretur. 
Diaphorefl  leni  potius  fidere  oportet,  et  haec  veftibus 
aptis,  exercitatione  quodammodo  laboriofa  ac  conflan¬ 
te,  promoveri  debet. 

Sed  medicus  raro  confulitur  contra  plethoram  ipfam; 
nam  citra  morbum  diutifilme  faepe  exiftit,  at  in  morbi¬ 
dis  fluidi  coacervationibus,  ut  in  hydropis  variis  exem¬ 
plis,  auxilium  ejus  quotidie  pofcitur.  Hi  morbi  inter 
opprobria  medicinae  diu  fuere  numerati,  nec  ulli  magis 
immedicabiles  genus  humanum  infeflant.  Eorum  fe¬ 
re  omnes  caufae  excitantes,  uti  frigus  corpori  aeftuanti 

temere  adhibitum,  potus  frigidi  incaute  haufti,  et  aliae 

/ 

quotquot  funt,  perfpirationem  cohibent  j  quam  igitur 

renovare,  ope  omnium  diaphoreticorum,  ratio  ac  expe- 

/  m„ 

rientia  monent.  Exempla  innumera  hanc  praxin  con¬ 
firmarunt. 


DESUDOR  E.  33 

firmarunt,  quorum  pauca,  quae  mihi  medicus  imprimis 
fagax  et  attentus  DoClor  Hamilton,  e  regio  nofocomio 
Edinenfl,  tradidit,  hic  adjiciam. 

A.  B.  annos  quinquaginta  natus,  corpore  laxo,  afth« 
mati,  a  primis  ufque  annis,  magis  minufve  fuerat  ob¬ 
noxius.  Inter  ardores  aeftatis  praeeuntis,  faepe  fati¬ 
gatus,  nimis  libere  vixerat,  unde  aflhma  acerbius  fieret, 
et  oedema  pedes  cito  invaderet.  Medium  circiter  Au- 
guftum,  recumbendo  fere  omnino  impar,  anxias  et  in¬ 
quietas  agebat  noCtes,  et,  liquando  dormiret,  infamniiS 
diris  turbatus,  parum  reficiebatur.  Appetitus  valde 
imminutus  et  vires  fractae  fuerunt,  dum  oedema  ed 
ufque  crefcebat,  uti  cutis  difrumpenda  videretur.  In¬ 
terea  nec  fitim  conquerebatur,  nec  urinae  quantitatem 
minutam  fentiebat ;  fed  perfpiratio,  quae  antea  inter  fa~ 
nitateni  abundare  folebat,  ab  initio  hujus  morbi  valde 
cohibebatur. 

s  /  * 

Remedia  vulgo  expectorantia  ac  diuretica  nominata, 

diu  fruftra  adhibebantur,  donec  mala  indies  crefcentia, 
fudores  elicere  medicum  coegerunt.  Mercurius  cum 
pulvere  aridarum  fcillarum  exhibebatur,  unde  os  cito 

i 

leviter  afficiebatur.  Sed  dubium  videbatur  quoufque 

E  diaphoretica 

diaphoretica  convenirent,  quoniam  dyfpnoea  tanta  erat 
quanta  aegrum  recumbere,  et  actionem  diaphoretico» 
rum  promovere  prohibebat.  Dum  medicus  haerebat 
-  anceps,  natura  diaphorefin  excitavit,  quae  veftibus  la¬ 
neis,  et  diluentibus  tepidis,  fota  in  fudorem  quam  maxi¬ 
me  copiofum  brevi  exurgebat.  Dyfpnoea  ftatim  leva¬ 
batur,  et  quanta  nofte  fudoris,  crura  ad  priftinam  mo» 
lem  redigebantur.  Notatu  dignum  eft,  copium  urinae 

inter  fudandum  adeo  non  imminui,  ut  cum  fudore 
aucto  augeri  videretur. 

Lenis  frldtio,  tibialia  adftridta,  exercitatio  et  cibus 
apti,  tumorem  cito  abegerunt,  ita  ut  aeger  per  duosr 
menfes,  afthmatis  expers,  voluptatibus  vitae  frui,  ejuf* 
que  ofiiciis  fungi,  potuerit.  Sudor  in  hoc  aegro  effec¬ 
tus  fupra  memoratos,  tempeftate  anni  quam  maxime 
infaufta,  nempe  Decembre,  edidit. 

R.  S.  aetatis  45,  lignis  morbidis  corripiebatur,  quae 
aliquantifper  incerta  et  anomala,  afcitem  demum  in¬ 
dicabant.  Paucas  poft  hebdomadas,  abdomen  tumi¬ 
dum  fluctuationem  plane  edebat.  Hepar  fentiri  ne¬ 
quibat  ;  fitis,  appetitus  imminutus,  defeffus  urinae, 
vultus  cadaverofus,  et  alia  hydropis  figna,  aderant.  Di- 

verfi 

verfi  medici  remedia  folita  exhibuerunt  •,  fed  his  nil 
proficientibus,  fudorem  ciere  fuit  decretum. 

Hora  fomni  aegrotus  fcrupulum  pulveris  Doveri 
fumpfit,  et  poft  horam,  decem  infuper  grana,  quibus 
per  bihoriam  nil  valentibus,  decem  grana  iterum  fump¬ 
fit.  Naufea,  calore,  et  inquietudine  corripiebatur,  do¬ 
nec  fudor  demum  prorupit,  cujus  tanta  erat  copia,  ut 
undecima  hora  ante  meridiem  proximam,  culcitam 
ipfam  penetraverit.  Inter  fudandum  plus  quatuor  li¬ 
bris  urinae  effluxit,  et  regio  umbilicalis,  digito  ac  di¬ 
midio  quam  die  praecedente  fuerat,  gracilior  invenie¬ 
batur.  Liquor  tenuis,  Anglice  punchy  libere  fuppedi- 
tabatur,  et  poft  aliquot  hebdomadas,  aeger  omnino 
fanus  evadebat, 

v'  '  \  vl 

Oportet  notare,  aegrum  ante  fudorifici  ufum,  et  in¬ 
terdum  poftea  tantum  mercurii  fumpfiffe,  quantum  gin¬ 
givas  et  halitum  affecit.  - 

T.  M.  habitu  pleno,  aetat.  60,  oedemate  labora¬ 
vit,  ex  quo  menfes  evanuerunt,  et  in  nofocomium  re¬ 
gium  vere  177 6  fuit  admiffa.  Tunc  temporis  oedema 
partes  inferiores,  et  tumor  cum  fenfu  fluctuationis  ab¬ 
domen 

domen  occupaverunt.  Mox  poftea  paroxyfmus  in- 

,  *  » 

termittentis  invafit,  et  in  fudore  copiofo  defiit.  Die 
poftero,  fe  faniorem  et  tumores  minores  credidit. 

}  r  *  V  **  n 

Medicamentis  omiflis,  alius  paroxyfmus  expe&abatur, 
qui  typum  tertianum  fervans,  eundem  ac  prior  curfum 
abfolvit.  Eventum  intermittentis  expe&are  decerneba¬ 
tur,  cujus  pofb  o&avum  paroxyfmum,  figna  hydropica 
deceferunt.  Per  hoc  tempus,  alvus  adftri&a  fuit,  et 
urinae  copia  parum  au&a.  Contice  adhibito,  nullus 
alius  paroxyfmus  accefllt,  et  plenus  cibus  fanitatem, 
adeo  reduxit,  ut  aegra  fana  brevi  dimitteretur. 

(  Jj..  .  •  >  PClL  )  '  i 

Hifce  hiftoriis,  fimiles  ex  Do&ore  Baker  %  Do<ftore 
Monro  f,  aliifque  facile  adjicere  poffem ;  fed  hae  fufii- 
cient ;  et  inde  colligere  nonnulla,  quae  utilitatem  fu- 
dandi  in  hydropibus  plenius  oftendent,  licebit. 

'  •  ‘  1 

j  ^  » 

In  omnibus  fere  hydropibus,  fudor  calore  externo, 
minime  aufto  cieri  poteft. 

t 

1  t  "  ~ 

Sudor  ita  excitatus  fitim,  in  hydropibus  adeo  mo- 
leftam,  nequaquam  auget. 

Sudor 

*  Med.  Tranfaft. 

r  *  •  ; 

i  On  Dronfv, 

Sudor  hujufmodi,  multa  mala  quae  aegrotus  alias 

%■  * 

Queritur,  admodum  levat ;  auget  urinae  copiam,  minus 

quam  cathartica  debilitat,  et  certiorem  efFefhim  quam 
1  A 


diuretica  edit. 

In  hydropibus  qui  fymptomatici  habentur,  fudprifica 
adeo  non  prohibet  ufum  remediorum, .  quae -contra 


caufam  morbi  primariam  neceffiaria  credebantur,  ut 
eorum  opem  faepe  exigant.  Mercurius,  ex.  gr.  quo 
nil  efficacius  contra  obftru&iones  invenitur,  effectum 
diaphoreticorum  magnopere  adjuvat. 


Balneum  tepidum,  et  poftea  pulvis  Doveri,  copia 
potus  diluentis^  interdumque  cardiaci,  mercurialia  fub- 
inde  repetita,  et  indulium  laneum  fudore  et  eliciendo 
et  fuftinendo  optime  conveniunt. 


,  ,  / 

Affirmare  tamen,  fudationem  efle  omni  hydropico 
fine  difcrimine  aeque  aptam,  minime  eft  in  animo : 

In  aliis  enim  difficilis,  in  aliis  inutilis  vel  nociva  fuit 

*  f  • 

inventa.  Sequens  hiftoria,  mihi  ab  eodem  eximio  me- 

< 

dico  narrata,  exemplum  monftrat  ubi  exitiofa  forfan 
fuerit. 

.  .  / 

Vir  media  aetate  una  cum  anafarca  dyfpnoea  adeo 
corripiebatur,  ut  recumbere  nequiret.  Remediis  foli- 

i  '  *  *  f 

tis  fruftra  adhibitis,  ad  fudationem  confugiendum  ef Te 
judicabatur.  Itaque  balneum  tepidum  pulvifque  Do- 
veri  praecipiebantur  ;  et  aeger  e  balneo  egrefTus,  ani¬ 
mam  fubito  efflavit.  Cadaver  difTe&um  aliquantum  ae¬ 
quae  in  thorace  monftravit. 

.  ,  '  4m  t  t 

